**Ministru kabineta noteikumu projekta**

**„Grozījumi Ministru kabineta 2014. gada 25. novembra noteikumos**

**Nr.727 „Darbības programmas ”Pārtikas un pamata materiālās palīdzības sniegšana vistrūcīgākajām personām 2014.-2020. gada plānošanas periodā” īstenošanas noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2014. gada 25. novembra noteikumos Nr.727 „Darbības programmas ”Pārtikas un pamata materiālās palīdzības sniegšana vistrūcīgākajām personām 2014.-2020. gada plānošanas periodā” īstenošanas noteikumi”” (turpmāk - noteikumu projekts) ir izstrādāts pēc Labklājības ministrijas iniciatīvas un papildina Eiropas Atbalsta fonda vistrūcīgākajām personām (turpmāk - Fonds) darbības programmas “Pārtikas un pamata materiālās palīdzības sniegšana vistrūcīgākajām personām 2014.-2020. gada plānošanas periodā” (turpmāk – darbības programma) atbalstāmo darbību īstenošanas nosacījumus. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Fonda darbības programma apstiprināta 2014. gada 30. oktobrī ar Eiropas Komisijas (turpmāk - EK) īstenošanas lēmumu C(2014)8214final. Dalībvalstis, tajā skaitā Latvija, 2015. gadā uzsāka Fonda darbības programmas īstenošanu. Sniedzot pārtikas un pamata materiālās palīdzības atbalstu trūcīgajām un krīzes situācijā nonākušajām personām, vienlaikus veikts lietderības un efektivitātes novērtējums (turpmāk - novērtējums) un situācijas izpēte par iespējām:* palielināt atbalsta apjomu, piedāvājot plašāku komplektu saturu;
* paplašināt atbalsta saņēmēju loku un iespēju robežās dažādot sniegto atbalstu atbilstoši vajadzību izvērtējumam.

Secinājumi par atbalsta dažādošanu un apjoma palielināšanu jau iestrādāti normatīvajā regulējumā[[1]](#footnote-1) un iekļauti 2016. gada I ceturkšņa pārtikas un pamata materiālās palīdzības preču iepirkumu nolikumos.Atbalsta saņēmēju loka paplašināšanai, tika izvērtēti nabadzības un sociālās atstumtības statistikas dati, un tie liecina, ka viena no nabadzības riskam visvairāk pakļautajām sociālajām grupām ir ģimenes ar bērniem. Augstākais nabadzības risks vairāku gadu garumā ir nepilnajās un daudzbērnu ģimenēs, kā arī vienas personas mājsaimniecībās. Latvijā 2014. gadā personu īpatsvars zem minimālā ienākuma līmeņa ir 9%, kas salīdzinot ar 2013. gadu pieaudzis par 0.8 procentpunktiem.[[2]](#footnote-2)Jāatzīmē, ka arī Pasaules Bankas 2013. gada pētījuma[[3]](#footnote-3) ietvaros izdarītajos secinājumos norādīts, ka viena no galvenajām mērķa grupām, kuru atbalsta pasākumus nepieciešams pilnveidot vai attīstīt jaunas iniciatīvas, ir norādītas zemu ienākumu ģimenes ar bērniem.SIA „GfK Custom Research Baltic” veiktajā izvērtējumā[[4]](#footnote-4) secināts, ka trūcīgās mājsaimniecības ar bērniem biežāk ir trīs un piecu vai vairāk cilvēku lielas (katra attiecīgi 28% no visām mājsaimniecībām). Bērni vecuma grupā 0-6 gadi ir nedaudz vairāk nekā pusē no visām trūcīgajām mājsaimniecībām (57%). Vairāk nekā pusē no visām mājsaimniecībām bērnu/-s audzina tikai viens vecāks (57%). Pēc Eurostat datiem nabadzības rādītāju analīze pēc vecuma grupām apliecina, ka 2015. gadā bērnu vecuma grupā no 0-6 gadiem īpatsvars ir 22.5% un kopš 2013. gada tas palielinājies par 3,1 procentpunktu[[5]](#footnote-5).Spēkā esošais atbalsts, kas nepārsniedz 25% no noteikta pārtikas un higiēnas preču apjoma, kaut novērtējumā atzinīgi vērtēts un nozīmīgs trūcīgām ģimenēm ar bērniem kopumā, tomēr nav pietiekams ģimenēs ar bērniem vecumā 0-2 gadiem. Pirmajos divos bērna dzīves gados ir vairākas neatliekamu izdevumu pozīcijas, kas ievērojami maina ģimenes finanšu plānošanu, īpaši gadījumos, kad ienākumi ir ierobežoti, proti, ģimene ir trūcīga vai nonākusi ārkārtas vai krīzes situācijā.Fonda ietvaros plānots attīstīt atbalstu atbilstoši četru vecumgrupu bērnu (pa 6 mēnešiem) vajadzībām, ievērojot līdz 25% atbalsta intensitāti. Jāatzīmē, ka, uzsverot barošanas ar krūti labumu un pārākumu, nav paredzēts papildus pārtikas atbalsts ģimenēm, kurās ir zīdaiņi līdz sešu mēnešu vecumam. Plānots papildus atbalsts trūcīgām un krīzes situācijā nonākušām ģimenēm ar bērniem vecumā līdz diviem gadiem, nodrošinot:* trīs veidu pārtikas preču komplektus pa šādām bērnu vecuma grupām: 7 – 12 mēneši, 13 – 18 mēneši, 19 – 24 mēneši;
* četru veidu higiēnas preču komplektus pa šādām bērnu vecuma grupām: 0 – 6 mēneši, 7 – 12 mēneši, 13 – 18 mēneši, 19 – 24 mēneši.

Noteikumu projekta mērķis ir pilnveidot kārtību, kādā īsteno Fonda darbības programmu “Pārtikas un pamata materiālās palīdzības sniegšanai vistrūcīgākajām personām 2014.-2020. gada plānošanas periodā”, paredzot papildus atbalstu ģimenēm ar bērniem vecumā līdz diviem gadiem.Šīs iniciatīvas uzsākšanai izstrādātas izmaiņas Fonda darbības programmas īstenošanas noteikumu projektā.**1.Nosakot papildus personas, kurām ir tiesības uz pārtikas un pamata materiālās palīdzības saņemšanu,** noteikumu projektā:* 1. noteiktas tiesības saņemt papildu Fonda atbalsta komplektus ģimenēm, kurās ir bērns vecumā līdz diviem gadiem un kurām pašvaldība izsniegusi izziņu par ģimenes atbilstību trūcīgas ģimenes statusam vai ārkārtas vai krīzes situāciju (precizēta II nodaļa);
	2. detalizētāk sadalītas personas pēc to tiesībām saņemt konkrētus Fonda atbalsta komplektus dažādām vecuma grupām (precizēta II nodaļa);
	3. nolūkā nepieļaut vienlaicīgu izziņu (gan trūcīgas ģimenes, gan ģimenes ārkārtas vai krīzes situācijā) izsniegšanu, kuras ļauj saņemt pārtikas un pamata materiālo palīdzību, precizēta 4.1 punkta ievaddaļa.

**2.Papildinātas satura un kvalitātes prasības pārtikas un pamata materiālās palīdzības precēm, precizēta to nodrošināšanas kārtība un** veikti saturiski un redakcionāli uzlabojumi:* 1. nolūkā sniegt efektīvāku un šo noteikumu 4. punktā minēto personu vajadzībām piemērotāku atbalstu, kas noteikts, balstoties uz vadošās iestādes veikto situācijas izvērtējumu, grozījumu projektā paredzēts, ka šo noteikumu 9. punktā minētajiem komplektiem var būt dažādu veidu saturs atbilstoši personu vecuma grupām. Līdz ar to noteikumu 9.1. apakšpunktā minētās pārtikas preces papildus sadalītas četros veidos (9.1.1., 9.1.2., 9.1.3. un 9.1.4. apakšpunkts). Savukārt noteikumu 9.3. apakšpunktā minētie individuālo mācību piederumi papildus sadalīti divos veidos (9.3.1.un 9.3.2. apakšpunkts). Higiēnas un saimniecības preces (9.4. apakšpunkts) papildus sadalītas, piecos veidos (9.4.1., 9.4.2., 9.4.3., 9.4.4. un 9.4.5. apakšpunkts);
	2. redakcionāli, dodot atsauci uz konkrēto komplekta veidu, papildināts 10.12. apakšpunkts;
	3. vienlaikus noteiktas pārtikas produktu grupas un apjomi, kuri iekļaujami 9.1.2., 9.1.3.un 9.1.4. apakšpunktā minētajos pārtikas preču komplektos, sākot ar 2017. gada 1. janvāri (10.12.1apakšpunkts);
	4. nosacījumi pārtikas produktu realizācijas termiņam pēc piegādes izdales vietā precizēti, papildus paredzot realizācijas termiņu produktiem, kas iekļauti 9.1.2., 9.1.3. un 9.1.4. apakšpunktā minētajos pārtikas preču komplektos (12.1.1 apakšpunkts).
1. **Lai vienkāršotu un precizētu prasības pārtikas un pamata materiālās palīdzības izsniegšanai**, veikti saturiski un redakcionāli uzlabojumi:
	1. sakarā ar to, ka trūcīgas ģimenes (personas) statuss tiek noteikts uz atšķirīgiem termiņiem (1, 3, 4, 5 vai 6 mēnešiem), noteikumu projektā precizēts gan pārtikas, gan individuālo mācību piederumu, gan higiēnas un saimniecības preču komplektu saņemšanas biežums atkarībā no izziņā minētā termiņa katram noteikumu 9.punktā minētajam komplektam (precizēts 28. punkts).
2. **Lai nodrošinātu vienotus izmaksu attiecināmības nosacījumus, maksājumu veikšanas periodiskumu un apmēru,** kas piemērojams vienādi visām partnerorganizācijām, redakcionāli un saturiski papildināta un precizēta maksājuma apmēra noteikšanas formula, iekļaujot visus noteikumu 9. punktā minēto komplektu veidus (57.1. apakšpunkts).
3. **Paplašināti** pārtikas, higiēnas, kā arī individuālo mācību piederumu **komplektos iekļaujamo preču kvalitātes kritēriji:**
	1. pēc uztura speciālistu ieteikuma 1.pielikums papildināts ar XXI nodaļu paredzot prasības pārtikas preču klāstā iespējami iekļaujamo šķelto zirņu ražošanai un kvalitātei;
	2. saistībā ar papildus pārtikas komplektu izveidi ģimenēm ar bērniem līdz divu gadu vecumam 1.pielikums papildināts ar XXII nodaļu, kas nosaka normatīvo regulējumu un detalizētas prasības pārtikai zīdaiņiem un maziem bērniem;
	3. precizēta 2.pielikuma V. nodaļa, kas papildināta ar papildus zīmēšanas piederumiem (paleti krāsu sajaukšanai) uz to kvalitātes kritērijiem, kā arī 2.pielikums papildināts ar X un XI nodaļu, kas nosaka prasības komplektā iespējami iekļaujamās rasetnes un penāļa kvalitātei;
	4. saistībā ar papildus higiēnas komplektu izveidi ģimenēm ar bērniem līdz divu gadu vecumam, 3.pielikums izteikts jaunā redakcijā, papildus līdzšinējiem kritērijiem iekļaujot papildus arī kritērijus higiēnas precēm zīdaiņiem un maziem bērniem.
 |
| 3. | Projekta izstrādē iesaistītās institūcijas | Nav. |
| 4.  | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiešās mērķgrupas:1. personas (ģimenes), kuras atzītas par trūcīgām vai nonākušas ārkārtas (krīzes) situācijā;
2. pašvaldību sociālie dienesti, kuri izsniedz izziņu par trūcīgas personas (ģimenes) statusu, ārkārtas vai krīzes situāciju;
3. nevalstiskas organizācijas, pašvaldības vai pašvaldību iestādes, kuras ir partnerorganizācijas.

Netiešā mērķgrupa – pārtikas vai pamata materiālās palīdzības preču piegādātāji, kuri tiks izvēlēti atbilstoši publisko iepirkumu normatīvam regulējumam. |
| 2.  | Tiesiskā regulējuma ietekme uz tautsaimniecību un administratīvo slogu | 1.Tiesiskais regulējums neparedz tiešu ietekmi uz tautsaimniecību, bet tas saistīts ar ieguldījumiem nabadzības mazināšanas un sociālās iekļaušanas jomā. Kaut arī pārtikas produktu izdalīšana vistrūcīgākajiem iedzīvotājiem nevar redzami mainīt kopējo dziļas materiālās nenodrošinātības rādītāju, tomēr var atvieglot vistrūcīgāko iedzīvotāju un mājsaimniecību budžeta slogu, vienlaikus sniedzot ieguldījumu uztura nodrošināšanai. Nemainīgi augstais dziļas materiālās nenodrošinātības rādītājs pamato nepieciešamību turpināt pārtikas nodrošināšanas aktivitātes vistrūcīgākajiem iedzīvotājiem, tās papildinot ar pamata materiālās palīdzības preču izdalīšanu ģimenēm ar bērniem, izmantojot šim mērķim Fonda finansējumu.2. Pārējie grozījumi noteikumos ir skaidrojoši vai redakcionāli precizējoši, nav paredzētas papildus rīcības vai informācijas pieprasīšana, vai tās apstrāde. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4.  | Cita informācija | Atbilstoši Fonda vadībā iesaistīto institūciju funkcijām un atbildības sadalījumam starp institūcijām, kopējās plānotās izmaksas tiks nodrošinātas Fonda tehniskās palīdzības ietvaros.Ministru kabineta 2014. gada 25. novembra noteikumu Nr.727 “Darbības programmas “Pārtikas un pamata materiālās palīdzības sniegšanai vistrūcīgākajām personām 2014.-2020. gada plānošanas periodā” īstenošanas noteikumi” anotācijā ir iekļauta informācija par administratīvo izmaksu monetāro novērtējumu un ietekmi uz valsts budžetu, izrietoši, noteikumu projektam, kas nemaina funkcijas, atbildības, vai procedūras jau pieņemtam tiesiskam regulējumam, atsevišķs valsts budžeta izmaksu monetārs novērtējums nav nepieciešams. |

|  |
| --- |
| **III.** **Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā salīdzinot ar valsts budžetu kārtējam gadam | izmaiņas salīdzinot ar kārtējo gadu | izmaiņas salīdzinot ar kārtējo gadu | izmaiņas salīdzinot ar kārtējo gadu |
| **1** | **2** | **3** | **4** | **5** | **6** |
| 1. Budžeta ieņēmumi: |  | *0* | *0* | *0* | *0* |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | ***6 458 338*** |  | ***0*** | ***0*** | ***0*** |
| 2.1. valsts pamatbudžets, t.sk. Sabiedrības integrācijas fonda budžeta apakšprogrammā 70.22.00. Eiropas Atbalsta fonda vistrūcīgākajām personām (2014-2020) pasākumu īstenošana, tai skaitā:* esošo pasākumu īstenošana;
* pasākuma ”Atbalsts trūcīgām ģimenēm ar zīdaiņiem un maziem bērniem” īstenošana
 | ***6 458 338******6 458 338******6 458 338******0*** |  | ***0******0******-844 294******+844 294*** | ***0******0******-844 294******+844 294*** | ***0******0******-844 294******+844 294*** |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | ***0*** | ***0*** | ***0*** | ***0*** | ***0*** |
| 3.1. valsts pamatbudžets | ***0*** | ***0*** | ***0*** | ***0*** | ***0*** |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | **x** |  |  |  |  |
| 5. Precizēta finansiālā ietekme: | **x** |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |
| 6.1. Detalizēts ieņēmumu aprēķins | Noteikumu projektā paredzētajam nav ietekmes uz izmaiņām valsts budžeta ieņēmumos  |
| 6.2. Detalizēts izdevumu aprēķins |

|  |
| --- |
|  |
| Nepieciešamais finansējuma apmērs ģimeņu ar zīdaiņiem un maziem bērniem (turpmāk – mazuļi) atbalstam **2017.-2019**. gadam un līdz darbības programmas ieviešanas beigām balstīts uz šādiem pieņēmumiem un statistiku:1. 2014. gadā trūcīgas personas statuss noteikts 104 569 personām (samazinājums salīdzinot ar 2013. gadu par 29 828 personām jeb 22,1%), no tām 36 078 bērni (samazinājums salīdzinot ar 2013. gadu par 10 256 jeb 22,2%). Savukārt 2014. gadā bērna kopšanas atvaļinājumā ir 3558 trūcīgas personas, kuru skaits salīdzinot ar 2013. gadu samazinājies par 1213 vai 25%[[6]](#footnote-6).
2. Balstoties uz 2014. gada statistiku un 2015. gada 12 mēnešu operatīviem pašvaldību datiem un tendencēm, 2016. gadā trūcīgu personu skaits tiek prognozēts vidēji 60 000 mēnesī, savukārt 2017. gadā un turpmāk, 52 000  mēnesī, t.i., samazinoties par vidēji 8 000 personām, salīdzinot ar 2016. gadu.
3. Līdzīga skaita samazināšanās prognozēta arī to personu skaitā, kuri ir trūcīgi un vienlaikus atrodas bērna kopšanas atvaļinājumā. Trūcīgas personas skaita izmaiņu analīze pa mēnešiem parāda bērna kopšanas atvaļinājumā esošu trūcīgu personu skaita svārstības no 1 776 personām 2015. gada janvārī līdz 1 328 personām decembrī, veidojot vidēji mēnesī 1 500 personas. Papildus 100 personām var tikt piešķirta izziņa par ārkārtas vai krīzes situāciju, tādejādi kopējais atbalstāmo personu skaits sasniedz 1 600.
4. Ievērtējot kopējo skaita samazināšanās tendenci, pieņemam, ka 2016. gadā un turpmāk šī atbalstāmā mērķgrupa būs 1 320 personas. Jāuzsver, ka pārtikas atbalstu saņems 995 personas (kurām ir bērni ir 7 - 24 mēnešu vecumā), higiēnas atbalstu 1320 personas.
5. Ņemot vērā pašreizējo normatīvajā regulējumā iestrādāto principu, ka, nosakot trūcīgas personas statusu uz trīs mēnešiem, personai ir tiesības uz divām pārtikas un vienu higiēnas komplektu, sešiem mēnešiem - četrām pārtikas un divām higiēnas komplektiem, un šai mērķgrupai visai ierobežotās iespējas mainīt situāciju, jo persona bērna kopšanas atvaļinājuma laikā vairumā gadījumu nav nodarbināta, atbalsts ģimenēm ar mazuļiem plānots 7 960 pārtikas komplekti gadā (995\*8=7960 komplekti) un 5280 higiēnas komplekti gadā (1320\*4=5280 komplekti).
6. Normatīvā regulējuma izmaiņu ietekme.

Grozījumi Sociālo pakalpojumu un sociālās palīdzības likumā (izskatīti Saeimā 2.lasījumā, plānotais spēkā stāšanās laiks 2016. gada III ceturksnis), paredz izmaiņas nosacījumos nosakot atbilstību trūcīgas ģimenes (personas) statusam, proti, ienākumi no ģimenes valsts pabalsta atbilstoši noteiktajam ar 2015. gada 1.jānvāri, par pirmo bērnu - 11,38 EUR mēnesī, par otro bērnu ģimenē pabalsts - 22,76 EUR, par trešo bērnu un nākamajiem bērniem – 34,14 EUR, netiks ņemti vērā ģimenes ienākuma aprēķinā, kas ir par pamatu personas (ģimenes) atzīšanai par trūcīgu. Iepriekšminētais ļaus nodrošināt lielāka un mērķētāka atbalsta sniegšanu zemu ienākumu mājsaimniecībām ar bērniem un varētu skart līdz 5% no maznodrošinātām ģimenēm (pieaugušām personām ar bērniem, kuru vidējie mēneša ienākumi pašreiz ir nedaudz virs trūcīgas personas (ģimenes) ienākumu līmeņa, skatīt 1.tabulu), t.i., kopumā 2480 pieaugušu personu un 2650 bērnu vai ģimenes ar 5130 personām. 1.tabula

|  |  |  |  |  |
| --- | --- | --- | --- | --- |
| Ģimenes sastāvs (pieaugušie +bērni) | Ģimenes locekļu skaits | Izdevumi, kuri netiek iekļauti deklarācijā | Sākotnējie vidējie ienākumi | Vidējie ienākumi pēc izmaiņām |
| 1+1 | 2 | 11.38 | 139 | 133.31 |
| 2+1 | 3 | 11.38 | 139 | 135.21 |
| 1+2 | 3 | 34.14 | 139 | 127.62 |
| 2+2 | 4 | 34.14 | 139 | 130.47 |
| 1+3 | 4 | 68.28 | 139 | 121.93 |
| 2+3 | 5 | 68.28 | 139 | 125.34 |
| 1+4 | 5 | 68.28 | 139 | 125.34 |
| 2+4 | 6 | 68.28 | 139 | 127.62 |

No kopējā ģimeņu skaita, atbilstoši līdzšinējai statistikai, pieņemam, ka 10% ir trūcīgas ģimenes, kurās ir mazuļi līdz divu gadu vecumam, proti, atbalsts papildus būs nepieciešams 265 bērniem.Līdz ar to, normatīvā regulējuma izmaiņu ietekmē, atbalsts ģimenēm ar mazuļiem papildus plānots 1600 pārtikas komplekti gadā (200 \*8=1600 komplekti) un 1060 higiēnas komplekti gadā (265 \*4=1060 komplekti).1. Ievērtējot 3., 4., 5.un 6.punktā minētos pieņēmumus un plānoto nosacījumu maiņu, preču iegādes iepirkums plānots par 9560 pārtikas komplektiem gadā (7960 +1600 = 9560 komplekti) un 6 340 higiēnas komplektiem gadā (5280 +1060 = 6340 komplekti).
2. Paredzot preču iepirkumu uz trīs gadiem un pieņemot, ka situācija un nosacījumi turpmākajos trijos gados (2017.,2018.,2019.) ir bez būtiskām izmaiņām, jāiepērk 28680 pārtikas komplekti (3\*9560= 28680 komplekti) un 19020 higiēnas komplekti (3\*6340= 19020 komplekti).
3. Pēc veiktās tirgus izpētes datiem uz pārtikas un higiēnas komplektā iekļauto preču indikatīvajām cenām, kas precizēsies pēc publiskā iepirkuma noslēgšanās, tiek prognozēts, ka vienas pārtikas komplekta vidējā vērtība būs **61,28** *EUR*, savukārt vienas higiēnas komplekta vidējā vērtība būs **28,66** *EUR.*
4. Nepieciešamais indikatīvais finansējums mazuļu pārtikas komplektiem trim gadiem ir 1 757 508 EUR (28680 \* 61,28 EUR =1 757 508 EUR) vai vidēji **585 836 EUR gadā,** finansējums mazuļu higiēnas komplektiem trim gadiem ir 545 112 tūkst. EUR (19020 \* 28,66 EUR =545 112 EUR) vai vidēji **181 704 EUR gadā**.

Paredzot vidēji 5% netiešās izmaksas *gadā* partnerorganizācijām par pārtikas vai higiēnas komplektu izdalīšanu un citiem administratīviem izdevumiem un 5% netiešās izmaksas *gadā* partnerorganizācijām papildpasākumu īstenošanai, **kopējais indikatīvais finansējuma apjoms 2017. - 2019. gadam pārtikas un higiēnas precēm mazuļiem ir 2 532 882 EUR** vai vidēji 844 294 EUR gadā (skatīt 2.tabulā).2.tabula

|  |  |  |
| --- | --- | --- |
| Darbības veids | 2017. gadā, EUR | Kopā 2017.-2019. gadāEUR |
| Pārtikas preču iegāde | 585 836 | 1 757 508 |
| Higiēnas preču iegāde | 181 704 | 545 112 |
| Kopā preču iegāde | 767 540  | 2 302 620 |
| Preču izdale  | 38 377 | 115 131 |
| Papildpasākumi | 38 377 | 115 131 |
| Kopā | **844 294** | **2 532 882** |

Aprēķini veikti indikatīvi, jo ir mainīgs atbalsta saņēmēju skaits, ko ietekmē ekonomiskās situācijas izmaiņas, grozījumi normatīvajos aktos (anotācijas III. sadaļas 6.2. apakšpunkta 6.punktā “Normatīvā regulējuma izmaiņu ietekme” minētā likumprojekta spēkā stāšanās/nestāšanās) un īpaši demogrāfiskās situācijas izmaiņas (trūcīgās ģimenēs piedzimušo mazuļu skaits). Arī iepirkuma rezultātā anotācijā prognozētās preču iegādes izmaksas precizēsies. Secināms. ka iespējami precizējumi gan saņēmēju skaita ziņā, gan izdalāmo komplektu un preču vērtībā. |

 |
| 1. Cita informācija
 | Pasākums tiks nodrošināts likumā “Par vidēja termiņa budžeta ietvaru 2017., 2018. un 2019. gadam” piešķirto budžeta līdzekļu ietvaros.**Pavisam kopā pasākumiem pārtikas un pamata materiālās palīdzības nodrošināšanai iedzīvotājiem 2017. - 2019. gadam darbības programmā paredzēti 20 160 402 EUR,** atbilstoši Sabiedrības integrācijas fondam (turpmāk - SIF) – valsts budžeta bāzes izdevumos plānots atbilstošs finansējums precēm un pakalpojumiem (skatīt 3.tabulā).3.tabula

|  |  |
| --- | --- |
|  | Finansējums, EUR |
| Paredzēts Darbības programmā (DP) | **45 850 878**  |
|  Valsts budžetā līdz 2016. gadam | 2 775 521  |
| 2016. gadā | 6 458 338  |
| **2017. gadā** | **6 593 427**  |
| **2018. gadā** | **6 713 335**  |
| **2019. gadā** | **6 853 641**  |
| **kopā 2017.-2019. gadā** | 20 160 403  |
| No 2020. gada līdz DP ieviešanas beigām | 16 456 616  |

SIF veikto (trūcīgām un krīzes situācijā esošām ģimenēm paredzēto) pārtikas preču un higiēnas un saimniecības preču 2015.un 2016. gada publisko iepirkumu rezultātā izveidojusies finanšu ekonomija. Papildus finanšu ietekme ir izdalāmo komplektu skaita samazinājumam atbalsta saņēmēju skaita izmaiņu rezultātā 2015., 2016. gadā un turpmāk, skatīt 1.,2. un 3.punktu. Iepirkuma rezultātā samazinātās cenas un izdalāmo komplektu skaita samazinājuma ietekmi raksturo jau īstenotie piegādes līgumi un izdalītās komplekti (skatīt 4.tabulā).4.tabula

|  |  |  |  |  |  |
| --- | --- | --- | --- | --- | --- |
| **Iepirkumi 2015** | Komplektu skaits tūkst gab.  | Komplekta cena EUR | Ekonomija samazinoties cenai | Ekonomija samazinoties komplektu skaitam | Ietaupījums kopā EUR |
|  atbilstoši statistikas datiem | faktiski izdalīts | prognoze pēc tirgus izpētes  | iepirkuma rezultātā  |
| Pārtikas palīdzība | 534.2 | 458.1 | 8.50 | 7.99 | 272 442 | 607 783 | 880 225 |
| Higiēnas preces | 138.9 | 81.2 | 4.50 | 3.84 | 91 674 | 221 737 | 313 411 |
| Kopā |   |   |   |   | 364 116 | 829 520 | 1 193 636 |
| Komplektu izdale (5%) |   |   |   |   | 18 206 | 41 476 | 59 682 |
| Papildpasākumi (5%) |   |   |   |   | 18 206 | 41 476 | 59 682 |
| **Pavisam gadā** |   |   |   |   | **400 528** | **912 472** | **1 313 000** |
|  |

Kaut arī turpmākajos gados tik straujas atbalsta saņēmēju skaita izmaiņas netiek prognozētas, tomēr ekonomija ļauj esošā pārtikas nenodrošinātības un pamata materiālās nenodrošinātības pasākumiem paredzētā finansējuma ietvaros nodrošināt arī pārtikas un higiēnas preces mazuļiem. |
| **VI. Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalību noteikumu projekta izstrādē nodrošina:1. darba grupas izveide un tās ietvaros panāktās vienošanās par pilnveidojumiem, skatīt VI sadaļas 2.punktu, iestrādāšana noteikumu projektā;
2. noteikumu projekta ievietošana Labklājības ministrijas tīmekļa vietnē 2016. gada 21. martā, t.i., pirms noteikumu izsludināšanas valsts sekretāru sanāksmē un aicinājums sadarbības partneriem un iedzīvotājiem izteikt viedokļus un priekšlikumus. Sabiedrības pārstāvji var līdzdarboties noteikumu izstrādē, sniedzot atzinumu par tiem arī pēc izsludināšanas Valsts sekretāru sanāksmē;
3. noteikumu projekta apspriešana un viedokļu uzklausīšana sanāksmēs un sarakstē ar nevalstiskajām organizācijām Fondu “Ziedot.lv” (2016. gada 2. februārī), Pasaules Veselības organizāciju (turpmāk – PVO) (2016. gada 8. martā), Latvijas Pašvaldību sociālo dienestu vadītāju apvienību (2016. gada 23. martā).
 |
| 2.  | Sabiedrības līdzdalība projekta izstrādē  | 1. Priekšlikumu par pārtikas un pamata materiālās palīdzības sniegšanu izvērtēšanai un darbības programmas īstenošanas pilnveidei 2015. gada augustā izveidota darba grupa, kuras sastāvā ir Latvijas Pašvaldību savienības, Latvijas pašvaldību sociālo dienestu apvienības, vairāku pašvaldību sociālo dienestu, kas aktīvi iesaistījušies Fonda atbalsta sniegšanā, Fonda vadībā iesaistīto institūciju un Labklājības ministrijas pārstāvji.

Darba grupā (2016. gada 23. martā) izskatītie ierosinājumi tika balstīti uz Fonda vadošās iestādes priekšlikumiem pārtikas preču komplektu saturam pa šādām bērnu vecuma grupām: 7 – 12 mēneši, 13 – 18 mēneši, 19 – 24 mēneši un higiēnas preču komplektu saturam pa šādām bērnu vecuma grupām: 0 – 6 mēneši, 7 – 12 mēneši, 13 – 18 mēneši, 19 – 24 mēneši.Diskusiju rezultātā panākta vienošanās parpārtikas preču komplektu un higiēnas preču komplektu saturu un daudzumu, tajā skaitā, par pārtikas preču komplektos iekļaujamajiem dārzeņu, dārzeņu ar gaļu un gaļas biezeņiem, un putras sauso maisījumu. Savukārt higiēnas preču komplekti zīdaiņiem no 7-12 mēnešiem papildināti ar zobu pastu un zobu birsti. Kā alternatīva autiņbiksītēm higiēnas komplektos būs arī marles autiņi.Darba grupā netika atbalstīta:* mākslīgo papildu ēdināšanas maisījumu izdale vecuma grupai no 0-6 mēnešiem, kā arī sulu iekļaušana pārtikas preču komplektos;
* atsevišķu higiēnas preču komplektu autiņbiksītēm izveide.
1. Nosakot preču satura un kvalitātes prasības Labklājības ministrija veikusi viedokļa apzināšanu par bērniem vecumā līdz diviem gadiem nepieciešamajām un neatliekamajām preču grupām un daudzumiem, tai skaitā:
	1. viedokļu apmaiņa ar nevalstiskajām organizācijām (iesaistīti – Latvijas Pediatru asociācija, Latvijas Samariešu apvienība, Fonds Ziedot.lv, Latvijas pašvaldību sociālo dienestu vadītāju apvienība)
	2. papildu konsultācijas ar kompetentajām institūcijām, kuru funkcijas saistītas ar pārtikas apriti, drošumu un kvalitāti (iesaistīti – Veselības ministrija, Zemkopības ministrija, Pārtikas veterinārais dienests, Slimību profilakses un kontroles centra Veselības departaments, Rīgas domes Labklājības departamenta Veselības pārvalde)
 |
| 3. | Sabiedrības līdzdalības rezultāti  | 1. Balstoties uz darba grupā panākto vienošanos un viedokļu saskaņojumu sagatavots noteikumu projekts.
2. Atsaucoties uz 2.1. un 2.2. punktos minēto konsultāciju, viedokļu un informācijas apmaiņas rezultātā papildināti pārtikas preču satura un kvalitātes kritēriji.
3. Pēc noteikumu projekta ievietošanas (2016. gada 18. martā) Labklājības ministrijas tīmekļa vietnē sabiedrības līdzdalības nodrošināšanai saņemts noteikumu projektu atbalstošs Latvijas Samariešu apvienības viedoklis un situācijas vērtējums, kā arī jautājumi par atbalsta saturu, par kuriem sniegtas atbildes.
4. Sarunā ar PVO diskutēts par iespēju speciālam atbalstam ģimenēm ar zīdaiņiem un maziem bērniem, kuru mātēm konstatēta HIV vai AIDS saslimšana un ir ārsta rekomendācija par mākslīgas barošanas nepieciešamību. Arī Veselības ministrija akcentē atbalsta nepieciešamību šai mērķa grupai. No Labklājības ministrijas puses sniegts skaidrojums, ka Fonda ietvaros nav plānots sniegt individualizētu atbalstu, kas saistīts ar veselības problēmām. Fonda normatīvais regulējums un līgumi ar partnerorganizācijām neparedz personas datu, īpaši sensitīvās informācijas, pieprasīšanu, pārbaudīšanu, uzkrāšanu. Papildus skaidrots, ka gadījumā, ja augstākminētajai ģimenei ir trūcīgas statuss, tā saņems atbalstu vispārējā kārtībā.
5. Noteikumu projekts oficiālās saskaņošanas ietvaros tiks saskaņots ar Latvijas Pašvaldību savienību.
 |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Labklājības ministrijaSabiedrības integrācijas fonds |
| 2.  | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts neparedz funkciju paplašināšanu vai sašaurināšanu, kā arī neietekmē pieejamos cilvēkresursus.  |
| 3.  | Cita informācija | Nav. |

*Noteikumu projekts anotācijas IV., V. sadaļu neskar.*

Labklājības ministrs J.Reirs

31.05.2016 17:36

3529

I. Latviete

Tāl.67201560

ilze.latviete@lm.gov.lv

1. Ministru kabineta 2015. gada 8. decembra noteikumi Nr.703 „Grozījumi Ministru kabineta 2014. gada 25. novembra noteikumos Nr.727 „Darbības programmas ”Pārtikas un pamata materiālās palīdzības sniegšana vistrūcīgākajām personām 2014.-2020. gada plānošanas periodā” [↑](#footnote-ref-1)
2. CSP (2016) *Minimālā ienākuma līmenis*. Pieejams:http://data.csb.gov.lv/pxweb/lv/Sociala/Sociala\_\_ ikgad\_\_min\_ien/MI0020.px/table/tableViewLayout1/?rxid=a3d523b3-1982-4ce5-909d-559f97cbd54d [↑](#footnote-ref-2)
3. Pasaules Bankas pētījums „Latvija: kurš ir bezdarbnieks, ekonomiski neaktīvais vai trūcīgais?”, 14 lpp. Pieejams <http://www.lm.gov.lv/upload/aktualitates/latvia_compwbs.pdf> [↑](#footnote-ref-3)
4. SIA „GfK Custom Research Baltic” sākotnējais izvērtējums „Trūcīgo mājsaimniecību ar bērniem raksturojums” Pieejams: <http://www.lm.gov.lv/upload/petijumi/izvertejums_trucigas.pdf> [↑](#footnote-ref-4)
5. EUROSTAT *At-risk-of-poverty rate by poverty threshold, age and sex*; skatīts 04.04.2016. Pieejams: <http://appsso.eurostat.ec.europa.eu/nui/show.do> [↑](#footnote-ref-5)
6. Pārskati par sociālajiem pakalpojumiem un sociālo palīdzību novada/republikas pilsētas pašvaldībā 2014. gadā. Pieejams: <http://www.lm.gov.lv/text/2715> [↑](#footnote-ref-6)